बच्चों ने धरा देवी-देवताओं का रूप केशर के छीटे से किया अभिनंदन
जैन मंदिर के जिनेन्द्र भक्ति महोत्सव के दूसरे दिन गुरुवार को उपाश्रय प्रागंण में तपस्वियों के बहुमान अभिनंदन समारोह में स्वर्ग से उतरे साक्षात देव व देवियों को पुण्य केशर के छीटे अर्पित कर तपस्वियों का अभिनंदन किया। नगर के जैन समुदाय के नन्हे-मुन्ने बच्चों ने स्वर्ग के इंद्र, अप्सरा, देवी सरस्वती, देवी पद्मावती, देवी अंबिका, देवी चक्रश्वरी माता आदि के मनमोहक वेशभूषा में उपस्थित हुए व बारी-बारी क्रमश: वर्षीतप आराधकों के सम्मुख पहुंचकर रंग-बिरंगे चमकीले पुष्प पत्रों को अर्पित कर उनका अभिनंदन किया।
समारोह में जैन संत महेन्द्र सागर मसा के शिष्य विवेकसागर मसा ने कहा कि हालांकि आज मंदिर में ध्वजारोहण व तपस्वी बहुमान का कार्यक्रम है परंतु ट्रस्ट मंडल ने इतना सुंदर आयोजन रखा है कि मानों आज ही मंदिर की प्रतिष्ठा हो रही है। मुनिश्री ने कहा कि एक व एक ग्यारह होते हैं। यह सुना था, लेकिन डौंडीलोहारा नगरी में संघवी बाफना परिवार को देखकर यह विश्वास हुआ कि वाकई एक व एक मिलकर ग्यारह बन सकते है। मुनिश्री ने नगर के समाज की एकता की सराहना करते हुए कहा कि यह जिनशासन की ताकत है कि बड़े से बड़ा कार्य भी यहां आनंद, उल्लास व भक्ति के साथ होता है।
देवगुरू धर्म की सच्ची श्रद्धा भक्ति संघ में यहां देखने को मिली। मुनिश्री ऋषभसागर जी मसा ने कहा कि व्यक्ति इंद्रियों की आशक्ति से कार्य करता है। जब तक इंद्रियों को अपने वश में न करें तब तक इच्छित कार्य नहीं हो सकता। तपस्वियों ने अपने इंद्रियों को वश में किया व तप अराधना की ओर अग्रसर हुए। छोटे-मोटे तप के माध्यम से अराधकों का बहुमान करना चाहिए। मानव में अभुतपूर्व शक्ति है। बस उसे जागृत करने का प्रयास करें। श्री जामवंत जी ने हनुमानजी की खोई शक्तियों को जागृत किया तो उन्होंने विशाल सागर को आसानी से पार कर लिया।
डौंडीलोहारा. नगर में जिनेन्द्र भक्ति महोत्सव के दौरान शोभायात्रा निकाली गई। इस दौरान नाचते गाते जैन समाज के लोग।
दानदाताओं का सम्मान किया गया
नए बनने वाले कुशल बल्लभ निपुर्णा दादा बाड़ी के जमीन दाता लाभार्थी दीपचंद ललवानी परिवार राजनांदगांव का सम्मान ट्रस्ट मंडल ने किया। मंदिर ट्रस्ट के राजेन्द्र पारख ने गतिविधियों को रखा। अध्यक्ष हस्तीमल सांखला ने कार्यक्रम में पहुंचे धर्म प्रेमियों को धन्यवाद दिया। मुनिश्री ने इस वर्ष के होली चर्तुमास बालोद नगर में करने की स्वीकृति प्रदान की। इस दौरान राजनांदगांव, दल्लीराजहरा, डौंडी, अछोली, भीमकन्हार के जैन श्रीसंत के लोग मौजूद थे।
जिन प्रतिमा का पूजन, अभिषेक व तपस्वियों का सम्मान किया गया
डौंडीलोहारा. नगर में शोभायात्रा में निकले जैन साधु संत व नागरिक।
महिला, पुरुष व बच्चे भक्ति में थिरकने लग पूरे प्रदेश से आए आराधकों का बहुमान
नगर के विभिन्न मार्ग पर श्रद्धालुओं ने बरघोड़ा में धारण किए जिन प्रतिमा का पूजन, अभिषेक व तपस्वियों का अभिनंदन किया। महिला-पुरुष व बच्चें जिन भक्ति में थिरकने लगे। शोभायात्रा का समापन उपाश्रय प्रांगण में हुआ। जहां मुनिश्री के सानिध्य में जैन मंदिर ट्रस्ट मंडल ने नगर के वर्षीय तप आराधक मनोज-अनिता बाफना, आशीष-संगीता बाफना, पुष्पा बाफना व रेखा डोंसी सहित छग के विभिन्न क्षेत्रों से पहुंचे 24 वर्षीय तप आराधकों का कुमकुम, हार, श्रीफल शाल से बहुमान किया गया। संगीता सांखला ने मंगलाचरण, समता बहुमंडल ने स्वागत गीत व बालिका मंडल ने तपस्वी अभिनंदन गीतों की प्रस्तुति की। मंदिर जाने के फायदे बताए।
सत्रह भेदी अभिषेक पूजा के बाद किया गया ध्वजारोहण, मंदिर में गूजते रहे जयकारे
सुबह 8.30 बजे श्री शांतिनाथ जिनालय जैन मंदिर में इंदौर से आए विधिकारक अरविंद भाई चौरड़िया ने सत्रह भेदी अभिषेक पूजा शुरू कराई। विधि विधान से अक्षत, कुंकुम, केशर, श्रीफल, मोदक, मिष्ठान आदि से पूजन कर विधान शुरू हुआ। जिसमें नवें नंबर के विशेष अभिषेक पूजन के साथ कायमी ध्वजा के लाभार्थी परिवार धनराज आईदान, केवल चंद, अनराज गैंदमल, कोमलचंद लोढ़ा परिवार ने मंदिर के शिखर में ध्वजारोहण किया। इस दौरान हर्ष-हर्ष, जय-जय के जयकारों से मंदिर परिसर गूंजायमान हो गया। इसके बाद सत्रह भेदी पूजन हुआ। कार्यक्रम के दूसरे चरण में श्री शांतिनाथ जिनालय से तपस्वियों की बरघोड़ा (शोभायात्रा) निकाली गई।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva